Legal Document

Category: 30

Text:
2. ΝΟΜΟΣ 527 της 27/31 Δεκ. 1914 Περί εμπορίας χημικών λιπασμάτων. Άρθρ.1.-Τεχνητόν ή χημικόν λίπασμα είναι πάσα ουσία χρησιμοποιουμένη προς λίπανσιν του εδάφους, μετά προηγουμένην μηχανικήν ή χημικήν κατεργασίαν αυτής. Άρθρ.7.-Δια Β.Δ/τος, εκδιδομένου κατά τα εν τω προηγουμένω άρθρω οριζόμενα, δύναται να απαγορευθή, η εις το εξωτερικόν εξαγωγή πάσης ύλης, χρησίμου δια την παρασκευήν χημικών λιπασμάτων. Δια Β.Δ/τος, εκδιδομένου τη προτάσει των επί των Οικονομικών και επί της Εθνικής Οικονομίας Υπουργών, δύνανται να καθορισθώσι τα αναγκαία μέτρα, όπως η εκ της αλλοδαπής εισαγωγή των υλών των υπαγομένων εις τας διατάξεις του παρόντος νόμου μη επιτρέπηται, αν δεν συνοδεύωνται υπό εντύπων του αποστέλλοντος προς τον παραλήπτην, συμφώνως προς τα εν τω άρθρ. 4 οριζόμενα. Άρθρ.8.-Ο πωλητής χημικού λιπάσματος, εν τω οποίω ήθελεν αποδειχθή, ότι στοιχείον τι εκ των αναφερομένων εις το κατά το άρθρ. 4 του παρόντος νόμου χορηγούμενον έντυπον εγγυήσεως δεν συμφωνεί ακριβώς προς το εν τω λιπάσματι περιεχόμενον, λαμβανομένου υπ’ όψει και του κατά το επόμενον εδάφιον ορίου ανοχής, τιμωρείται με φυλάκισιν μέχρις ενός έτους και χρηματικήν ποινήν (1.000.000 δραχμών) ή με την ετέραν των ποινών τούτων, συνάμα δε δύναται να διαταχθή η άρσις της κατά το άρθρ. 2 του παρόντος νόμου χορηγηθείσης αδείας του μετέρχεσθαι την βιομηχανίαν ή το εμπόριον, των χημικών λιπασμάτων, και εάν δεν έχη αύτη διαταχθή διοικητικώς. Εν υποτροπή τιμωρείται με φυλάκισιν μέχρι δύο ετών, και με χρηματικήν ποινήν μέχρι (2.000.000 δραχμών) αιρομένης συγχρόνως και της χορηγηθείσης αδείας βιομηχανίας ή εμπορίας των χημικών λιπασμάτων. Ο ούτω στερηθείς το δικαίωμα του μετέρχεσθαι το εμπόριον ή την βιομηχανίαν των χημικών λιπασμάτων δεν δύναται να λάβη νέαν άδειαν προ της παρελεύσεως τριετίας. Δι έκαστον στοιχείον, εκ των εν τω εντύπω αναγραφομένων, επιτρέπεται ανοχή επί έλαττον ή επί πλέον του ηγγυημένου. Τα του ορίου της ανοχής και του συμψηφισμού των επί πλέον και επί έλαττον λιπαντικών στοιχείων προς άλληλα κανονίζεται δια Β.Δ/τος. Με τας αυτάς ποινάς κατά το εδάφ. α’ του άρθρου τούτου τιμωρούνται: 1)Ο άνευ αδείας μετερχόμενος την βιομηχανίαν ή το εμπόριον των λιπασμάτων. 2)Ο εν γνώσει παραβαίνων τας διατάξεις του άρθρ. 3,4 εδάφ. α’, β’, γ’ του Νόμ. 527. 3)Ο αρνούμενος την παροχήν δειγμάτων εις τα κατά το άρθρ. 5 του Νόμ. 527. 4)Ο δημοσιεύων ψευδείς διαφημίσεις ή εκθέσεις ή ο παρέχων τοιαύτας εκθέσεις προς δημοσίευσιν άνευ αδείας του Υπουργείου, εις ο πάντοτε υποχρεούται επί ταις ανωτέρω ποιναίς, εν περιπτώσει παραβάσεως, ν’ αποστέλλη αντίγραφον ταύτης αναφέρων το όνομα του βιομηχάνου ή εμπόρου εις ο ανήκει το εφ’ ου έγινεν η ανάλυσις χημικόν λίπασμα. Η καταδικαστική απόφασις δημοσιεύεται, επιμελεία του εισαγγελέως, εις τας τοπικάς εφημερίδας και εις δύο ημερησίας εφημερίδας της πρωτευούσης και τοιχοκολλάται επί δύο μήνας εις τα εμπορικά και βιομηχανικά και εις τα γεωργικά επιμελητήρια, εις την περιφέρειαν των οποίων κατοικεί ο τιμωρηθείς. Το άρθρ.8 ετροποποιήθη ως άνω δια του άρθρ.2 του Νόμ. 1274/1918 αι δε εν τω πρώτω εδαφίω ποιναί των 5.000 και 10.000 δραχμών αναπροσηρμόσθησαν ως άνω δια του άρθρ. 9 του Νόμ. 760/1948. Σελ. 359 Λιπάσματα 16.Δ.ε.2 Άρθρ.9.-Δια Β.Δ/των, εκδιδομένων μετά γνώμην του παρά τω τμήματι της γεωργίας γνωμοδοτικού συμβουλίου, κανονίζηται τρόπος της δειγματοληψίας και αι μέθοδοι των αναλύσεων, το δικαίωμα των κατά το άρθρ. 5 του παρόντος νόμου εκτελούντων την δευτέραν ανάλυσιν, τα του ορίου της ανοχής και συμψηφισμού των λιπαντικών στοιχείων, ο τύπος των εκδιδομένων πιστοποιήσεων του χημείου, ως και πάσα διάταξις απαιτουμένη δια την εφαρμογήν του παρόντος νόμου. Άρθρ.2.-«Απαγορεύεται η πώλησις οιασδήποτε ουσίας ως λιπάσματος άνευ ειδικής προς τούτο αδείας του Υπουργείου της Γεωργίας, εκτός του κόπρου. Ο θέλων να μετέλθη την βιομηχανίαν των χημικών λιπασμάτων δέον να ζητήση ειδικήν προς τούτο άδειαν παρά του Υπουργείου της Γεωργίας. Ειδικήν άδειαν οφείλει να ζητήση παρά του αυτού Υπουργείου και ο θέλων να μετέλθη μόνον το εμπόριον των λιπασμάτων, είτε χονδρικώς είτε λιανικώς, προς μεταπωλητάς ή καταναλωτάς. Ο κεκτημένος άδειαν βιομηχανίας λιπασμάτων δύναται να μετέλθη και το εμπόριον αυτών άνευ της ειδικής αδείας εμπορίας των χημικών λιπασμάτων. Το Υπουργείον της Γεωργίας παρέχει την αιτουμένην άδειαν, βιομηχανίας μεν των χημικών λιπασμάτων, εάν πεισθή, κατόπιν γνωμοδοτήσεως του γεωργικού Συμβουλίου και εκθέσεως τριμελούς επιτροπής εξ ειδικών, οριζομένης παρά του Υπουργού, ότι ο αιτών έχει εις την διάθεσιν αυτού τας αναγκαιούσας πρώτας ύλας και τας εγκαταστάσεις προς παρασκευήν χημικών λιπασμάτων πληρούντων τους εν τω Νόμ. 527 και τοις σχετικοίς διατάγμασιν όρους, εμπορίας δε μόνον αυτών κατόπιν γνωμοδοτήσεως του Γεωργικού συμβουλίου και εάν το Υπουργείον βεβαιωθή δια δηλώσεως του αιτούντος και δι’ ερεύνης ότι πρόκειται να εμπορευθή λιπάσματα προερχόμενα είτε εκ βιομηχανικών εγκαταστάσεων, αίτινες έχουσι λάβει την άδειαν βιομηχανίας χημικών λιπασμάτων, είτε εξ ανεγνωρισμένων οίκων του εξωτερικού. Πάσα άδεια εμπορίας και βιομηχανίας λιπασμάτων δύναται να αρθή, εάν υπάρχωσι σοβαραί αφορμαί, μετά σύμφωνον γνωμοδότησιν του συμβουλίου της Γεωργίας». Το άρθρ. 2 αντικατεστάθη ως άνω δια του άρθρ. 1 Νόμ. 1274/1918. «1.Πάσης κατηγορίας χημικά λιπάσματα, πωλούμενα άνευ ειδικής σχετικής αδείας του Υπουργείου Γεωργίας, εκδοθείσης κατά το άρθρ. 1 του Νόμ. 1274/1918, κατάσχονται υπό των κατά τόπους αγορανομικών, Αστυνομικών ή Γεωργικών Κρατικών Υπηρεσιών και παραδίδονται δια πρωτοκόλλου εις τα οικεία Ταμεία Γεωργίας, Κτηνοτροφίας και Δασών, τα οποία παραλαμβάνουν και διαθέτουν ταύτα δια δημοπρασίας, ή απ’ ευθείας εις τους παραγωγούς, με τας εκάστοτε καθοριζομένας τιμάς και όρους υπό του Υπουργείου Γεωργίας, καταβάλλοντα, επί απολήψει, την δαπάνην μεταφοράς, εναποθηκεύσεως και πάσαν σχετικήν τοιαύτην μέχρι της διαθέσεώς των. Το προϊόν της εκποιήσεως ταύτης αποτελεί πόρον του Κ.Τ.Γ .Κ. και Δασών. Κατά τον αυτόν ως άνω τρόπον κατάσχονται και διατίθενται εις τους παραγωγούς χημικά λιπάσματα κυκλοφορούντα κατά παράβασιν του άρθρ. 4 του παρόντος Νόμου, ανεξαρτήτως των κυρώσεων των προβλεπομένων υπό του άρθρ. 6, ως και χημικά λιπάσματα μη πληρούντα τους όρους του άρθρ. 2 του Νόμ. 1274/1918. Ομοίως κατά τον αυτόν ως άνω τρόπον κατάσχονται και διατίθενται δια δημοπρασίας, η απ’ ευθείας εις τους παραγωγούς, χημικά λιπάσματα πωλούμενα ως τοιαύτα, ή ως πρώτη ύλη παρ’ οιουδήποτε, προελεύσεως ΟΥΝΡΑ, ή πρώται ύλαι δια χημικά λιπάσματα προελεύσεως ΟΥΝΡΑ, βιομηχανοποιηθείσαι εν Ελλάδι δια λογαριασμόν του Δημοσίου. Πάσα ουσία, φερομένη εις το εμπόριον ως χημικόν λίπασμα και περιέχουσα επιβλαβείς ύλας δια τα φυτά, κατάσχεται υπό των αυτών ως άνω Υπηρεσιών και καταστρέφεται, εφ’ όσον δι’ αναλύσεως του Γενικού Χημείου του Κράτους και σχετικής γνωματεύσεως του Κεντρικού Εδαφολογικού Εργαστηρίου Αθηνών εξακριβωθή υπό του πρώτου η νοθεία και προταθή υπό του δευτέρου η καταστροφή. (Αντί για τη σελ. 357) Σελ. 357(α) Τεύχος Ζ93 - Σελ. 95 16.Δ.δ.13 Υπηρεσία Μηχανικής Καλλιεργείας Λιπάσματα 16.Δ.ε.1-2 Αι σχετικαί δαπάναι επιβαρύνουν τον κατέχοντα ταύτην εφ’ όσον καταβληθούν δι’ οιονδήποτε λόγον υπό του Δημοσίου εισπράττονται αναγκαστικώς παρά του υποχρέου ως έσοδον του Δημοσίου, βάσει του Νόμου «περί εισπράξεως δημοσίων εσόδων». Αι μέχρι της δημοσιεύσεως του παρόντος νόμου εκδοθείσαι υπό του Υπουργείου της Γεωργίας άδειαι βιομηχανίας ή εμπορίας χημικών λιπασμάτων, ισχύουν επί τρίμηνον από της δημοσιεύσεως του παρόντος νόμου, μετά την πάροδον του οποίου αυτοδικαίως αύται καθίστανται άκυροι. Οι επιθυμούντες την εξακολούθησιν της βιομηχανίας ή εμπορίας χημικών λιπασμάτων, προκειμένου να τύχουν σχετικής αδείας κατά την κειμένην νομοθεσίαν, δέον να υποβάλουν εγκαίρως εντός του τριμήνου τούτου εις το Υπουργείον της Γεωργίας, υπεύθυνον δήλωσιν έκαστος, επέχουσαν θέσιν και αιτήσεως, ότι θα εξακολουθήση μετά το τρίμηνον την βιομηχανίαν ή εμπορίαν των χημικών λιπασμάτων, μετ’ ονομαστικής καταστάσεως των κατά τόπους τυχόν αντιπροσώπων των. Ο Υπουργός της Γεωργίας, βάσει της υπευθύνου ταύτης δηλώσεως, δύναται να εκδόση άδειαν προσωρινής εμπορίας, ή βιομηχανίας χημικών λιπασμάτων, ήτις θέλει ισχύσει μέχρι της εκδόσεως ή μη οριστικής αδείας κατά τα κεκανονισμένα. 2.Οι ζητούντες το πρώτον, όπως τύχωσιν ειδικής αδείας βιομηχανίας ή εμπορίας χημικών λιπασμάτων, ως και εκείνοι οίτινες κατά το προηγούμενον εδάφιον θα δηλώσουν ότι θα εξακολουθήσουν την βιομηχανίαν ή εμπορίαν χημικών λιπασμάτων, ων αίρονται αι άδειαι δια του παρόντος και αιτούν την ανανέωσιν αυτών, υπόκεινται εις εφ’ άπαξ καταβολήν τέλους υπέρ του Κεντρικού Ταμείου Γεωργίας, Κτηνοτροφίας και Δασών, αναλόγως του κύκλου των εις λιπάσματα εργασιών αυτών, κατατασσόμενοι εις αντιστοίχους κατηγορίας υπό της Τεχνικής Γνωμοδοτικής Επιτροπής Λιπασμάτων, κατά τα ειδικώτερον δι’ αποφάσεως του Υπουργού της Γεωργίας καθορισθησόμενα. Το ανωτέρω τέλος δεν δύναται να υπερβή τα πέντε εκατομμύρια, ουδέ να είναι κατώτερον των εκατόν χιλιάδων δραχμών. Τα ανωτέρω όρια του τέλους δύνανται να αυξομειούνται δι’ αποφάσεως των Υπουργών Οικονομικών και Γεωργίας, δημοσιευομένης εις την Εφημερίδα της Κυβερνήσεως. Κατά της αποφάσεως της κατηγορίας κατατάξεως χωρεί ένστασις του ενδιαφερομένου ενώπιον του Υπουργού της Γεωργίας, αποφαινομένου οριστικώς. 3.Μετά τριετίαν από της εκδόσεώς των, ανανεούνται αι εκδοθείσαι άδειαι βιομηχανίας ή εμπορίας χημικών λιπασμάτων, τη αιτήσει των ενδιαφερομένων, εκδιδομένων νέων τοιούτων, εφ’ όσον συντρέχουσιν αι προς τούτο νόμιμοι προϋποθέσεις. Εκάστη ανανέωσις συνεπάγεται τέλος υπέρ του Κεντρικού Ταμείου Γεωργίας, Κτηνοτροφίας και Δασών, ίσον προς το 1/10 του αρχικού τέλους του καταβληθέντος κατά την έκδοσιν της πρώτης αδείας, συμφώνως τω παρόντι Νόμω». Σελ. 358(α) Τεύχος Ζ93-Σελ. 96 Το εδάφ. 4 αντικατεστάθη ως άνω δια του άρθρ. 8 του Νόμ. 760/1948. Τα τέλη του άνω άρθρ. 2 καταργήθηκαν από την παρ. 25, άρθρ. 29 Νόμ. 1473/1984, ΦΕΚ Α΄ 127(τόμ. 27 σελ. 196,361). Άρθρ.3.-Απαγορεύεται η πώλησις χημικών λιπασμάτων, περιεχόντων ωφέλιμα στοιχεία κατά ποσοστόν μικρότερον του ελαχίστου ορίου του δια Β.Δ/τος δι’ εκάστην κατηγορίαν λιπάσματος οριζομένου, ή περιεχόντων επιβλαβή στοιχεία κατά ποσοστόν μεγαλύτερον του μεγίστου ορίου του δια Β.Δ/τος δι’ εκάστην κατηγορίαν λιπάσματος οριζομένου. Άρθρ.4.-Τα λιπάσματα τα εν τω τόπω παραγόμενα, ή εκ του εξωτερικού εισαγόμενα, επιτρέπεται να πωλώνται μόνον εντός εσφραγισμένων σάκκων, βαρελλίων, κιβωτίων ή άλλου είδους δοχείων, εφ’ εκάστου των οποίων αναγράφεται το όνομα του εν Ελλάδι εργοστασίου ή του εν Ελλάδι εμπόρου, η ονομασία του λιπάσματος, η περιεκτικότης αυτού εις λιπαντικά στοιχεία και το καθαρόν βάρος του περιεχομένου λιπάσματος. Εξαιρετικώς επιτρέπεται η εις χύμα πώλησις λιπασμάτων ποσού όχι μεγαλειτέρου των 100 χιλιογράμμων δι’ εκάστην πώλησιν. Εν τοιαύτη περιπτώσει ο πωλητής υποχρεούται, ίνα εν τη αποθήκη των λιπασμάτων διατηρή, εις μέρος ευκόλως ορατόν, ανηρτημένην πινακίδα, εφ’ ης αναγράφεται δι’ ευαναγνώστων στοιχείων η περιεκτικότης του λιπάσματος εις λιπαντικά στοιχεία και η ονομασία αυτού. Ο πωλών χημικά λιπάσματα υποχρεούται να παρέχη εις πάντα αγοραστήν ποσού 50 χιλιογράμμων και άνω έντυπον υπογεγραμμένον υπ’ αυτού, εν ω εμφαίνεται η ονομασία και η τιμή του πωλουμένου λιπάσματος, η εις άζωτον, φωσφορικόν οξύ (πεντοξείδιον φωσφόρου) και κάλι (οξείδιον καλίου) περιεκτικότης αυτού, η χημική μορφή, υφ’ ην τα στοιχεία ταύτα ή μέρος των στοιχείων τούτων ευρίσκονται εν τω λιπάσματι, ο βαθμός της λειοτριβήσεως και το ποσόν των επιβλαβών ουσιών των περιεχομένων εν τω λιπάσματι. Το έντυπον τούτο αποδεικνύει ότι ο πωλητής εγγυάται δια τα ανωτέρω στοιχεία προς τον αγοραστήν. Βλέπε εξαίρεσιν του άνω άρθρου κατωτ. εις Ν.Δ. 342/1941. 16.Δ.ε.2 Λιπάσματα Άρθρ.5.-Πρόσωπα επιτετραμμένα την λήψιν δειγμάτων προς εξέτασιν των προς πώλησιν χημικών λιπασμάτων, αναγνωρίζονται οι γεωπονικοί, οι αστυνομικοί, οι Τελωνειακοί και οι εφορειακοί υπάλληλοι του Κράτους, οι ειρηνοδίκαι, ως και οι πρόεδροι των εμπορικών και γεωργικών επιμελητηρίων. Οι γεωπονικοί υπάλληλοι, ή οι δια διαταγής του Υπουργείου της Εθνικής Οικονομίας εξουσιοδοτούμενοι άλλοι δημόσιοι υπάλληλοι, δικαιούνται να προβαίνωσιν αυτεπαγγέλτως εις λήψιν δειγμάτων λιπασμάτων, είτε εν τω τελωνείω ευρισκομένων κατά την εκ της αλλοδαπής εισαγωγήν των, είτε εκτεθειμένων προς εμπορίαν. Τα δείγματα ταύτα λαμβάνονται ενώπιον ενός ή δύo μαρτύρων και αποστέλλονται προς ανάλυσιν εις το γεωπονικόν χημείον της περιφερείας, όπερ ενεργεί ταύτην δαπάνη του Δημοσίου. Τα κατά το εδάφ. α’ πρόσωπα, τη αιτήσει παντός ενδιαφερομένου, υποχρεούνται, αφού καταβληθή αυτοίς υπό του αιτούντος την εξέλεγξιν το δικαίωμα της αναλύσεως, συμφώνως με τιμολόγιον οριζόμενον δια Β.Δ/τος, να λάβωσι, παρουσία και του πωλητού χημικών λιπασμάτων, τα αναγκαία προς εξέλεγξιν δείγματα και να αποστείλωσι ταύτα προς το αρμόδιον γεωπονικόν χημείον μετά του καταβληθέντος δικαιώματος αναλύσεως. Εν περιπτώσει μη αποδοχής της αναλύσεως υπό των ενδιαφερομένων, αύτη επαναλαμβάνεται εις το κεντρικόν γεωπονικόν χημείον, εάν ο αιτών προκαταβάλη το δικαίωμα της νέας αναλύσεως. Εν περιπτώσει δε καθ’ ην η πρώτη ανάλυσις εγένετο υπό τούτου, αύτη επαναλαμβάνεται εις το χημείον του εθνικού πανεπιστημίου. Άρθρ.6.-Τα εκ του εξωτερικού εισαγόμενα χημικά λιπάσματα, ως και αι πρώται ύλαι αι χρήσιμοι δια την παρασκευήν τούτων, απαλλάσσονται παντός τελωνειακού, λιμενικού, δημοτικού ή άλλου τινός δασμού. Επίσης απαλλάσσονται των ως άνω δασμών τα εν τω εσωτερικώ από τόπου εις τόπον μεταφερόμενα. Δια Β.Δ/τος, εκδιδομένου τη προτάσει των επί των Οικονομικών και της Εθνικής Οικονομίας Υπουργών, μετά γνωμοδότησιν του παρά τω τμήματι της γεωργίας γνωμοδοτικού συμβουλίου, ορίζονται αι πρώται ύλαι αι χρήσιμοι δια την παρασκευήν χημικών λιπασμάτων.